Foilsiú teachtaireachta maidir le formheas a dhéanamh ar leasú caighdeánach ar shonraíocht táirge i gcomhair ainm in earnáil an fhíona dá dtagraítear in Airteagal 17(2) agus (3) de Rialachán Tarmligthe (AE) 2019/33 ón gCoimisiún

(2022/C 88/12)

Foilsítear an teachtaireacht seo i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

TEACHTAIREACHT MAIDIR LE LEASÚ CAIGHDEÁNACH AG LEASÚ AN DOICIMÉID AONAIR

“Bordeaux supérieur”

PDO-FR-A0306-AM06

Dáta na cumarsáide: 26 Samhain 2021

TUAIRISC AR AN LEASÚ FORMHEASTA AGUS NA CÚISEANNA INA LEITH

1. Cód Geografach Oifigiúil

Tugadh an liosta de bhardais cothrom le dáta ar bhonn an Chóid Gheografaigh Oifigiúil (code officiel géographique).

Níor athraíodh teorainneacha an limistéir.

Leasaíodh pointí 6 agus 9 den doiciméad aonair.

2. Limistéar dáileachta críochaithe

Cuireadh an dáta ar formheasadh limistéir dháileachta na mbardas Saint-Estèphe, Pomerol agus Libourne, is é sin an 3 Meitheamh 2021, leis an Iarscríbhinn.

Is é is cuspóir leis an leasú seo an dáta ar a d’fhormheas an t-údarás náisiúnta ábhartha na hathruithe ar an limistéar dáileachta críochaithe laistigh den limistéar geografach táirgthe a chur leis. Críochaítear dáileachtaí trí na dáileachtaí a aithint laistigh den limistéar geografach táirgthe atá oiriúnach chun na fíonta a chumhdaítear faoin sonrúchán tionscnaimh faoi chosaint a tháirgeadh.

Ní dhéanann an leasú sin difear don doiciméad aonair.

3. Tagairt don chomhlacht cigireachta

Cuireadh foclaíocht úr ar an tagairt don chomhlacht cigireachta lena ailíniú leis an bhfoclaíocht a úsáidtear i sonraíochtaí táirge eile. Ní athraíonn sé sin ach an fhoclaíocht amháin agus ní éilítear aon leasú ar an doiciméad aonair leis.

DOICIMÉAD AONAIR

1. Ainm(neacha)

Bordeaux supérieur

2. Cineál an táisc gheografaigh:

STFC – Sonrúchán tionscnaimh faoi chosaint

3. Catagóirí na dtáirgí fíniúna

1. Fíon

4. Tuairisc ar an bhfíon nó ar na fíonta

1. Fíonta geala socra ina bhfuil siúcraí coiptheacha

TUAIRISC ACHOMAIR I SCRÍBHINN

Baineann na saintréithe seo a leanas sna fíonta geala socra:

— neart alcóil nádúrtha ≥ 12 %

— cion siúcra choipthigh > 17 g/l.

Roimh an bpacáistiú, baineann na saintréithe seo leo:

— aigéadacht luaineach ≤ 13.26 meq/l

— cion iomlán SO2 ≤ 260 mg/l.

I ndiaidh an tsaibhrithe, is é ≤ 15 % an neart alcóil iarbhír de réir toirte.

Tá na fíonta geala ina bhfuil siúcraí coiptheacha bunaithe ar chineál Sémillon B, lena bhfaightear fíonta maothlacha móra ar a mbíonn dath órga agus bolaithe de thorthaí criostalaithe uathu, fíonta a mheasctar uaireanta le Sauvignon B nó Muscadelle B chun úire a chur leo. Bíonn na fíonta oiriúnach lena n-aosú (idir 4 agus 8 mbliana) agus bíonn bolaithe, a bhíonn bláthach uaireanta, de mhil agus spíosraí uathu.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 11 Aigéadacht iomlán íosta Aigéadacht luaineach uasta (i milleachoibhéisí in aghaidh an lítir) 18 Dé-ocsaíd sulfair iomlán uasta (i milleagraim in aghaidh an lítir) 300

2. Fíonta dearga socra

TUAIRISC ACHOMAIR I SCRÍBHINN

Baineann na saintréithe seo a leanas le fíonta dearga socra:

— neart alcóil nádúrtha ≥ 11 %

— cion siúcra choipthigh ≤ 3 g/l

— cion aigéid mhalaigh ≤ 0.3 g/l.

Roimh an bpacáistiú, baineann na saintréithe seo leo:

— aigéadacht luaineach ≤ 13.26 meq/l

— cion iomlán SO2 ≤ 140 mg/l.

I ndiaidh an tsaibhrithe, is é ≤ 13.5 % an neart alcóil iarbhír de réir toirte.

Is fíonta moathlacha, móra agus struchtúrtha iad na fíonta dearga, ar meascán de chineálacha Merlot agus Cabernet-Sauvignon den chuid is mó iad, agus ar bhonn níos lú Cabernet Franc. Forbraíonn na fíonta óga bolaithe de thorthaí dearga úra agus criostalaithe a athraíonn go minic go blasanna de spíosraí agus torthaí brúite nuair a dhéantar iad a aosú.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta Aigéadacht luaineach uasta (i milleachoibhéisí in aghaidh an lítir) 20 Dé-ocsaíd sulfair iomlán uasta (i milleagraim in aghaidh an lítir) 150

5. Cleachtais fíonóireachta

5.1. Cleachtais fhíoneolaíocha shonracha

1. Dlús plandaithe – Spásáil

An modh saothraithe

Is é an t-íos-dlús plandála le haghaidh fíniúnacha 4 500 planda in aghaidh an heicteáir (le haghaidh dáileachtaí a cuireadh ón 1 Lúnasa 2008 ar aghaidh). Níor cheart don spásáil idir na línte fíniúna a bheith níos mó ná 2.20 méadar, agus ba cheart don spásáil idir plandaí sa líne chéanna a bheith 0.85 méadar ar a laghad.

D’fhéadfaí an dlús sin a laghdú go 3 300 planda in aghaidh an heicteáir. Sa chás sin, níor cheart don spásáil idir na línte fíniúna a bheith níos mó ná 3 mhéadar, agus ba cheart don spásáil idir plandaí sa líne chéanna a bheith 1 mhéadar amháin ar a laghad.

2. Rialacha prúnála

An modh saothraithe

Ní cheadaítear ach prúnáil spor (gearr) agus prúnáil péacán (fada). Maidir leis na cineálacha fíona Merlot N, Semillon B agus Muscadelle B, níor cheart don líon bachlóg nuair atáthar ag prúnáil a bheith níos airde ná 40 000 in aghaidh an heicteáir agus 17 in aghaidh an phlanda. I gcás na gcineálacha eile, lena n-áirítear Cabernet Franc N, Cabernet Sauvignon N, Sauvignon B agus Sauvignon Gris G, níor cheart don líon bachlóg nuair atáthar ag prúnáil a bheith níos airde ná 45 000 in aghaidh an heicteáir agus 19 in aghaidh an phlanda. I ndiaidh na bachlóga a bhaint, níor cheart don líon géag ar a bhfuil torthaí a bheith níos airde ná na teorainneacha seo a leanas:

— maidir leis na cineálacha fíonchaor Merlot N, Sémillon B agus Muscadelle B, 11 ghéag in aghaidh an phlanda má tá an dlús plandála ag 4 500 planda in aghaidh an heicteáir nó níos mó, agus 14 ghéag in aghaidh an phlanda má tá an dlús plandála níos lú ná 4 500 planda in aghaidh an heicteáir;

— maidir leis na cineálacha fíonchaor eile, lena n-áirítear Cabernet Franc N, Cabernet Sauvignon N, Sauvignon B agus Sauvignon Gris G, 13 ghéag in aghaidh an phlanda má tá an dlús plandála ag 4 500 planda in aghaidh an heicteáir nó níos mó, agus 16 ghéag in aghaidh an phlanda má tá an dlús plandála níos lú ná 4 500 planda in aghaidh an heicteáir; Déantar an phrúnáil ag an gcéim ina bhfuil na duilleoga oscailte (céim 9 Lorenz) ar a dhéanaí. Déantar na bachlóga a bhaint sula bhfásann an toradh.

3. Saibhriú

Cleachtas fíoneolaíoch sonrach

I ndiaidh an tsaibhrithe, níor cheart do neart alcóil iarbhír de réir toirte na bhfíonta dearga a bheith níos airde ná 13.5 %. I ndiaidh an tsaibhrithe, níor cheart do neart alcóil iarbhír de réir toirte na bhfíonta geala a bheith níos airde ná 15 %.

Ceadaítear saibhriú trí thiúchan páirteach le haghaidh fíonta dearga, faoi réir teorainn tiúchain 15 % le haghaidh na méideanna a shaibhrítear ag úsáid an mhodha sin.

5.2. Uastáirgeachtaí

1. Fíonta geala socra ina bhfuil siúcraí coiptheacha

60 heictilítear in aghaidh an heicteáir

2. Fíonta dearga socra – dlús plandála fíniúna ≥ 4 500 planda/ha

66 heictilítear in aghaidh an heicteáir

3. Fíonta dearga socra – dlús plandála fíniúna ≥ 4 000 planda/ha agus < 4 500 planda/ha

55 heictilítear in aghaidh an heicteáir

4. Fíonta dearga socra – dlús plandála fíniúna ≥ 3 300 planda/ha agus < 4 000 planda/ha

50 heictilítear in aghaidh an heicteáir

6. Limistéar geografach críochaithe

Buantar na fíonchaora agus déantar, próiseáiltear agus aosaítear na fíonta sna bardais seo a leanas de roinn Gironde, bunaithe ar an gCód Geografach Oifigiúil a bhí i bhfeidhm an 1 Eanáir 2021: Abzac, Aillas, Ambarès-et-Lagrave, Ambès, Anglade, Arbanats, Arcins, Arsac, Artigues-près-Bordeaux, Arveyres, Asques, Aubiac, Auriolles, Auros, Avensan, Ayguemorte-les-Graves, Bagas, Baigneaux, Barie, Baron, Barsac, Bassanne, Bassens, Baurech, Bayas, Bayon-sur-Gironde, Bazas, Beautiran, Bégadan, Bègles, Béguey, Bellebat, Bellefond, Belvès-de-Castillon, Bernos-Beaulac, Berson, Berthez, Beychac-et-Caillau, Bieujac, Birac, Blaignac, Blaignan-Prignac, Blanquefort, Blasimon, Blaye, Blésignac, Bommes, Bonnetan, Bonzac, Bordeaux, Bossugan, Bouliac, Bourdelles, Bourg, Branne, Brannens, Braud-et-Saint-Louis, Brouqueyran, Bruges, Budos, Cabanac-et-Villagrains, Cabara, Cadarsac, Cadaujac, Cadillac, Cadillac-en-Fronsadais, Camarsac, Cambes, Camblanes-et-Meynac, Camiac-et-Saint-Denis, Camiran, Camps-sur-l’Isle, Campugnan, Canéjan, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Casseuil, Castelmoron-d’Albret, Castelnau-de-Médoc, Castelviel, Castets et Castillon, Castillon-la-Bataille, Castres-Gironde, Caudrot, Caumont, Cauvignac, Cavignac, Cazats, Cazaugitat, Cénac, Cenon, Cérons, Cessac, Cestas, Cézac, Chamadelle, Cissac-Médoc, Civrac-de-Blaye, Civrac-sur-Dordogne, Civrac-en-Médoc, Cleyrac, Coimères, Coirac, Comps, Coubeyrac, Couquèques, Courpiac, Cours-de-Monségur, Cours-les-Bains, Coutras, Coutures, Créon, Croignon, Cubnezais, Cubzac-les-Ponts, Cudos, Cursan, Cussac-Fort-Médoc, Daignac, Dardenac, Daubèze, Dieulivol, Donnezac, Donzac, Doulezon, Escoussans, Espiet, Etauliers, Eynesse, Eyrans, Eysines, Faleyras, Fargues, Fargues-Saint-Hilaire, Flaujagues, Floirac, Floudès, Fontet, Fossés-et-Baleyssac, Fours, Francs, Fronsac, Frontenac, Gabarnac, Gaillan-en-Médoc, Gajac, Galgon, Gans, Gardegan-et-Tourtirac, Gauriac, Gauriaguet, Générac, Génissac, Gensac, Gironde-sur-Dropt, Gornac, Gours, Gradignan, Grayan-et-l’Hôpital, Grézillac, Grignols, Guillac, Guillos, Guîtres, Haux, Hure, Illats, Isle-Saint-Georges, Izon, Jau-Dignac-et-Loirac, Jugazan, Juillac, La Brède, La Lande-de-Fronsac, La Réole, La Rivière, La Roquille, La Sauve, Labarde, Labescau, Ladaux, Lados, Lagorce, Lalande-de-Pomerol, Lamarque, Lamothe-Landerron, Landerrouat, Landerrouet-sur-Ségur, Landiras, Langoiran, Langon, Lansac, Lapouyade, Laroque, Laruscade, Latresne, Lavazan, Le Bouscat, Le Fieu, Le Haillan, Le Nizan, Le Pian-Médoc, Le Pian-sur-Garonne, Le Pout, Le Puy, Le Taillan-Médoc, Le Tourne, Le Verdon-sur-Mer, Léogeats, Léognan, Les Artigues-de-Lussac, Les Billaux, Les Eglisottes-et-Chalaures, Les Esseintes, Les Lèves-et-Thoumeyragues, Les Peintures, Les Salles, Lesparre-Médoc, Lestiac-sur-Garonne, Libourne, Lignan-de-Bazas, Lignan-de-Bordeaux, Ligueux, Listrac-de-Durèze, Listrac-Médoc, Lormont, Loubens, Loupes, Loupiac, Loupiac-de-la-Réole, Ludon-Médoc, Lugaignac, Lugasson, Lugon-et-l’Ile-du-Carnay, Lussac, Macau, Madirac, Maransin, Marcenais, Margaux-Cantenac, Margueron, Marimbault, Marions, Marsas, Martignas-sur-Jalle, Martillac, Martres, Masseilles, Massugas, Mauriac, Mazères, Mazion, Mérignac, Mérignas, Mesterrieux, Mombrier, Mongauzy, Monprimblanc, Monségur, Montagne, Montagoudin, Montignac, Montussan, Morizès, Mouillac, Mouliets-et-Villemartin, Moulis-en-Médoc, Moulon, Mourens, Naujac-sur-Mer, Naujan-et-Postiac, Néac, Nérigean, Neuffons, Noaillac, Noaillan, Omet, Ordonnac, Paillet, Parempuyre, Pauillac, Pellegrue, Périssac, Pessac, Pessac-sur-Dordogne, Petit-Palais-et-Cornemps, Peujard, Pineuilh, Plassac, Pleine-Selve, Podensac, Pomerol, Pompéjac, Pompignac, Pondaurat, Porchères, Porte-de-Benauge, Portets, Préchac, Preignac, Prignac-et-Marcamps, Pugnac, Puisseguin, Pujols, Pujols-sur-Ciron, Puybarban, Puynormand, Queyrac, Quinsac, Rauzan, Reignac, Rimons, Riocaud, Rions, Roaillan, Romagne, Roquebrune, Ruch, Sablons, Sadirac, Saillans, Saint-Aignan, Saint-André-de-Cubzac, Saint-André-du-Bois, Saint-André-et-Appelles, Saint-Androny, Saint-Antoine-du-Queyret, Saint-Antoine-sur-l’Isle, Saint-Aubin-de-Blaye, Saint-Aubin-de-Branne, Saint-Aubin-de-Médoc, Saint-Avit-de-Soulège, Saint-Avit-Saint-Nazaire, Saint-Brice, Saint-Caprais-de-Bordeaux, Saint-Christoly-de-Blaye, Saint-Christoly-Médoc, Saint-Christophe-de-Double, Saint-Christophe-des-Bardes, Saint-Cibard, Saint-Ciers-d’Abzac, Saint-Ciers-de-Canesse, Saint-Ciers-sur-Gironde, Sainte-Colombe, Saint-Côme, Sainte-Croix-du-Mont, Saint-Denis-de-Pile, Saint-Emilion, Saint-Estèphe, Saint-Etienne-de-Lisse, Sainte-Eulalie, Saint-Exupéry, Saint-Félix-de-Foncaude, Saint-Ferme, Sainte-Florence, Sainte-Foy-la-Grande, Sainte-Foy-la-Longue, Sainte-Gemme, Saint-Genès-de-Blaye, Saint-Genès-de-Castillon, Saint-Genès-de-Fronsac, Saint-Genès-de-Lombaud, Saint-Genis-du-Bois, Saint-Germain-de-Grave, Saint-Germain-de-la-Rivière, Saint-Germain-d’Esteuil, Saint-Germain-du-Puch, Saint-Gervais, Saint-Girons-d’Aiguevives, Sainte-Hélène, Saint-Hilaire-de-la-Noaille, Saint-Hilaire-du-Bois, Saint-Hippolyte, Saint-Jean-de-Blaignac, Saint-Jean-d’Illac, Saint-Julien-Beychevelle, Saint-Laurent-d’Arce, Saint-Laurent-des-Combes, Saint-Laurent-du-Bois, Saint-Laurent-du-Plan, Saint-Laurent-Médoc, Saint-Léon, Saint-Loubert, Saint-Loubès, Saint-Louis-de-Montferrand, Saint-Macaire, Saint-Magne-de-Castillon, Saint-Maixant, Saint-Mariens, Saint-Martial, Saint-Martin-de-Laye, Saint-Martin-de-Lerm, Saint-Martin-de-Sescas, Saint-Martin-du-Bois, Saint-Martin-du-Puy, Saint-Martin-Lacaussade, Saint-Médard-de-Guizières, Saint-Médard-d’Eyrans, Saint-Médard-en-Jalles, Saint-Michel-de-Fronsac, Saint-Michel-de-Lapujade, Saint-Michel-de-Rieufret, Saint-Morillon, Saint-Palais, Saint-Pardon-de-Conques, Saint-Paul, Saint-Pey-d’Armens, Saint-Pey-de-Castets, Saint-Philippe-d’Aiguille, Saint-Philippe-du-Seignal, Saint-Pierre-d’Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Quentin-de-Caplong, Sainte-Radegonde, Saint-Romain-la-Virvée, Saint-Sauveur, Saint-Sauveur-de-Puynormand, Saint-Savin, Saint-Selve, Saint-Seurin-de-Bourg, Saint-Seurin-de-Cadourne, Saint-Seurin-de-Cursac, Saint-Seurin-sur-l’Isle, Saint-Sève, Saint-Sulpice-de-Faleyrens, Saint-Sulpice-de-Guilleragues, Saint-Sulpice-de-Pommiers, Saint-Sulpice-et-Cameyrac, Sainte-Terre, Saint-Trojan, Saint-Vincent-de-Paul, Saint-Vincent-de-Pertignas, Saint-Vivien-de-Blaye, Saint-Vivien-de-Médoc, Saint-Vivien-de-Monségur, Saint-Yzan-de-Soudiac, Saint-Yzans-de-Médoc, Salaunes, Salleboeuf, Samonac, Saucats, Saugon, Sauternes, Sauveterre-de-Guyenne, Sauviac, Savignac, Savignac-de-l’Isle, Semens, Sendets, Sigalens, Sillas, Soulac-sur-Mer, Soulignac, Soussac, Soussans, Tabanac, Taillecavat, Talais, Talence, Targon, Tarnès, Tauriac, Tayac, Teuillac, Tizac-de-Curton, Tizac-de-Lapouyade, Toulenne, Tresses, Uzeste, Val-de-Livenne, Val de Virvée, Valeyrac, Vayres, Vendays-Montalivet, Vensac, Vérac, Verdelais, Vertheuil, Vignonet, Villandraut, Villegouge, Villenave-de-Rions, Villenave-d’Ornon, Villeneuve, Virelade, Virsac agus Yvrac.

7. Príomhchineál(acha) fíonchaor

Cabernet Franc N

Cabernet-Sauvignon N

Carmenère N

Cot N – Malbec

Merlot N

Muscadelle B

Petit Verdot N

Sauvignon B – Sauvignon Blanc

Sauvignon Gris G – Fié Gris

Semillon B

8. Tuairisc ar na naisc

Fástar cineálacha fíona Bordeaux in aeráid mhuirí, agus theastaigh cuaillí tacaíochta (“échalas”) uathu ón 17ú agus ón 18ú haois; sular úsáideadh treilísí go forleathan ina dhiaidh sin le háirithiú go mbeadh fómhar fíonchaor dea-dháilte ann agus go mbeadh dóthain achair ag na duilleoga le haghaidh sintéis cheart chlóraifille agus na haibíochta is fearr. Mar gheall ar chineálacha éagsúla ithreacha agus nochtaí roghnaíodh cineálacha éagsúla agus rinneadh iad a oiriúnú de réir shaintréithe an chomhshaoil; mínítear leis sin an bhéim a cuireadh go stairiúil ar fhíonta measctha. Is féidir ceithre chineál ar leithligh a aithint:

— ithreacha créúla aolchloiche agus marla aolchloiche, atá an-fhorleathan ar fhánaí na dtaobhanna cnoic agus iad iontach don chineál Merlot N;

— ithreacha siliciúla measctha le créanna agus gnéithe cailcreacha atá foirfe do na cineálacha Merlot N agus Sauvignon B, mar shampla;

— ithreacha láiste (“boulbènes”) ag a bhfuil gnéithe míne siliciúla, ar ithreacha níos éadroime iad atá oiriúnach chun fíonta geala a tháirgeadh;

— ithreacha gairbhéalacha a rinneadh de ghairbhéal, grianchloch atá caite ag uisce agus gaineamh atá sách garbh ag cruthú léibhinn atá te agus oiriúnach chun fíniúnacha a fhás, go háirithe Cabernet Sauvignon N.

Comhlíonann an sonrúchán tionscnaimh faoi chosaint “Bordeaux supérieur” na ceanglais uile a shocraigh na táirgeoirí dóibh féin in imeacht na mblianta i gcomparáid leo siúd atá ag an sonrúchán “Bordeaux” i dtéarmaí dlús plandála (atá níos airde), teicnící prúnála (tá an líon bachlóg níos ísle) agus an uaslóid toraidh in aghaidh na dáileachta (atá níos lú). De bharr na ndálaí táirgeachta sin, is féidir fíonta níos comhdhlúite a tháirgeadh, a bhfuil a n-íoschion siúcra agus a n-íosneart alcóil nádúrtha de réir toirte níos airde ná na fíonta atá faoin sonrúchán tionscnaimh faoi chosaint “Bordeaux”. Baineann stíl ar leith le fíonta geala agus dearga STFC “Bordeaux supérieur”. Tá siad uathúil mar gheall ar an gcomhchuibheacht, an ghalántacht, na bolaithe saibhre agus an dea-chothromaíocht a bhaineann leo, saintréithe a chiallaíonn go bhfuil siad oiriúnach lena n-aosú agus go dtagann siad, i measc nithe eile, ó chomhshaol bithfhisicúil éagsúil, maidir leis na cineálacha fíniúna a úsáidtear, sa bhealach ina dtugtar aire do na fíniúnacha agus an próiseas fíonóireachta. Bhíodh go leor trádála in Bordeaux fadó agus í struchtúrtha freisin mar gheall ar an gcalafort ann agus na naisc stairiúla le tíortha eile agus dá bhrí sin bhí fíonlanna an réigiúin dírithe ar an gcuid eile den domhan i gcónaí. Agus iad in ann tairbhiú de nuálaíochtaí teicniúla agus iad a spreagadh araon, cuireadh le spleodar na ngabháltas, ag ligean dóibh saineolas a neartú, a fhorbairt agus a onnmhairiú, agus an saineolas sin i gcomhréir le seanchleachtais i gcónaí. In 1152 réitigh pósadh Eleanor, Bandiúc na hAcatáine, le Henry Plantagenet, Rí Shasana ina dhiaidh sin, an bealach le haghaidh trádáil fhairsing. D’onnmhairigh na Sasanaigh bia, teicstílí agus miotail agus d’allmhairigh siad fíonta Bordeaux. San 17ú haois thosaigh ré tráchtála nua agus tháinig custaiméirí nua ar an bhfód. Tá onnmhairí fós mar chuid mhór de dhíolacháin fhíonta Bordeaux, agus ar an gcaoi sin scaiptear an saineolas, an íomhá agus an cháil a bhaineann le fíonta STFC “Bordeaux supérieur”, a ndéantar dhá thrian a bhuidéalú san fhíonlann fós, ar fud an domhain freisin. Tá struchtúr níos casta ag na fíonta i gcomparáid le fíonta STFC “Bordeaux” agus is féidir iad a aosú ar feadh tréimhsí níos faide, suas le 5 nó 6 bliana.

9. Dálaí breise riachtanacha (pacáistiú, lipéadú, ceanglais eile)

Limistéar díreach in aice láimhe

Creat dlíthiúil:

Reachtaíocht náisiúnta

Cineál dála breise:

Pacáistiú sa limistéar geografach críochaithe

Tuairisc ar na dálaí:

An limistéar díreach in aice láimhe, arna shainmhíniú ag an maolú maidir leis na fíonta a dhéanamh, a phróiseáil agus a aosú, agus é déanta de na bardais seo a leanas, bunaithe ar an gCód Geografach Oifigiúil atá i bhfeidhm an 1 Eanáir 2021:

— Roinn Dordogne: Le Fleix, Fougueyrolles, Gageac-et-Rouillac, Gardonne, Minzac, Pomport, Port-Sainte-Foy-et-Ponchapt, Razac-de-Saussignac, Saint-Antoine-de-Breuilh, Saint-Seurin-de-Prats, Saussignac, Thénac agus Villefranche-de-Lonchat.

— Roinn Lot-et-Garonne: Baleyssagues, Cocumont, Duras, Esclottes, Loubès-Bernac, Sainte-Colombe-de-Duras, Savignac-de-Duras agus Villeneuve-de-Duras.

Aonad geografach níos leithne

Creat dlíthiúil:

Reachtaíocht náisiúnta

Cineál dála breise:

Forálacha breise a bhaineann le lipéadú

Tuairisc ar na dálaí:

Féadfaidh fíonta ag a bhfuil an sonrúchán tionscnaimh faoi chosaint seo an t-aonad geografach níos leithne, “Vin de Bordeaux” nó “Grand Vin de Bordeaux”, a shonrú ar a lipéid. Níor cheart do mhéid na litreacha a úsáidtear don aonad geografach níos leithne sin a bheith níos mó, in airde ná ar leithead, ná dhá thrian den mhéid a úsáidtear le haghaidh na litreacha lena ndéantar ainm an tsonrúcháin tionscnaimh faoi chosaint.

Nasc chuig an tsonraíocht táirge

http://info.agriculture.gouv.fr/gedei/site/bo-agri/document_administratif-354b6f94-55e6-43d7-b232-33022fa4b246

(1) IO L 9, 11.1.2019, lch. 2.